gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6289, del 15-06-2010 (2010/6295)

Notificació d'informació prèvia en relació amb l'inici del procediment de regularització o extinció de la Fundació Centre d'Investigació i Estudis d'Alacant.
-------------------------------------------------------------------------------------------------------------------------------------------------------------

### Dades del document

Número de DOGV
:   6289

Data del DOGV
:   15-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6295


Organisme emissor
:   Conselleria de Justícia i Administracions Públiques

Tipus de document
:   Anunci

Notificació d'informació prèvia en relació amb l'inici del procediment de regularització o extinció de la Fundació Centre d'Investigació i Estudis d'Alacant. [2010/6295]  
Com que aquesta Secretaria Autonòmica de Justícia ha apreciat raons d'interès públic en el coneixement general de l'obertura de l'esmentat període d'informació prèvia respecte de la fundació que s'indica, es procedeix a la publicació de l'anunci d'aquest en el Diari Oficial de la Comunitat Valenciana i a l'exposició en el tauler d'edictes de l'ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El que es fa públic perquè se'n prenga coneixement general i perquè els possibles interessats puguen formular totes les al·legacions o reclamacions que consideren oportunes davant de la Secretaria Autonòmica de Justícia de la Conselleria de Justícia i Administracions Públiques, Servici d'Entitats Jurídiques, carrer Avellanes, número 14, planta baixa, de València, i s'establix un termini de 10 dies a aquest efecte, a comptar del següent al de la publicació del present anunci en el Diari Oficial de la Comunitat Valenciana.  
- Fundació Centre d'Investigació i Estudis d'Alacant.  
- Últim domicili conegut: Universitat d'Alacant - Campus Sant Vicent del Raspeig. - Ap. 99 - CP 03435 - Alacant.  
- Extracte del contingut: informació prèvia en relació amb l'inici del procediment de regularització registral o d'extinció de la fundació.  
El que es comunica perquè en prengueu coneixement i als efectes oportuns.  
València, 27 de maig de 2010.- El secretari autonòmic de Justícia: Jorge Cabré Rico.
Diari Oficial de la Generalitat Valenciana


Sumari del DOGV 6373, del 09-10-2010 (2010/10769)

DECRET 9/2010, de 8 octubre, del president de la Generalitat, pel qual concedeix la Placa d'Or de la Generalitat al Mèrit Esportiu, en la seua edició de 2010, a l'Hèrcules Club de Futbol.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6373

Data del DOGV
:   09-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10883


Data del document
:   08-10-2010

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 9/2010, de 8 octubre, del president de la Generalitat, pel qual concedeix la Placa d'Or de la Generalitat al Mèrit Esportiu, en la seua edició de 2010, a l'Hèrcules Club de Futbol. [2010/10278]  
La Llei 4/1993, de 20 de desembre, de la Generalitat, de l'Esport de la Comunitat Valenciana, assenyala, en l'article 3, com una de les línies generals d'actuació en el desenvolupament de la política esportiva de la Generalitat, el reconeixement i premi a les persones i entitats que s'hagen distingit en la pràctica, gestió i promoció de l'esport, per mitjà de la Medalla i la Placa de la Generalitat al Mèrit Esportiu.  
El Decret 33/1986, de 10 de març, del Consell, i l'Orde de 26 de juny de 1989, de la Conselleria de Cultura, Educació i Ciència, modificada per l'Orde de 7 de novembre de 2003, de la Conselleria de Cultura, Educació i Esport, regulen la concessió de la Medalla i la Placa de la Generalitat al Mèrit Esportiu.  
L'Hèrcules Club de Futbol comença el seu camí esportiu a principis del segle XX, prenent el seu nom de l'heroi de la mitologia grega, com a símbol de la fortalesa que es volia transmetre a l'equip. Després de la seua constitució formal en 1922, aconsegueix el seu objectiu d'arribar a la Primera Divisió, per primera vegada en la seua història, en 1935.   
L'Hèrcules Club de Futbol compta amb una trajectòria de 20 temporades en Primera Divisió, i huit ascensos, l'últim aconseguit el passat 20 de juny. Uns ascensos que han sigut recolzats, al llarg de quasi 90 anys d'història, pels aficionats congregats en els estadis de Bardín, La Vinya i Rico Pérez.  
Per això, en reconeixement a la seua trajectòria esportiva i al suport de l'afició alacantina,  
DECRETE  
Concedir la Placa de la Generalitat al Mèrit Esportiu, en la seua categoria d'Or, a l'Hèrcules Club de Futbol.  
València, 8 d'octubre de 2010  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 6356, del 16-09-2010 (2010/9879)

Resolució de 3 de setembre de 2010, de la Conselleria de Justícia i Administracions Públiques, per la qual es fa pública l'adjudicació de l'expedient CNMY 10/DGAA/17: Servei de desenvolupament i manteniment de continguts formatius en la plataforma de formació on line.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6356

Data del DOGV
:   16-09-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/9879


Data del document
:   03-09-2010

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * contracte de serveis
    * adjudicació de contracte administratiu

Resolució de 3 de setembre de 2010, de la Conselleria de Justícia i Administracions Públiques, per la qual es fa pública l'adjudicació de l'expedient CNMY 10/DGAA/17: Servei de desenvolupament i manteniment de continguts formatius en la plataforma de formació on line. [2010/9879]  
1. Entitat adjudicadora  
a) Organisme: Generalitat. Conselleria de Justícia i Administracions Públiques.  
b) Dependència que tramita l'expedient: Secretaria General Administrativa.  
c) Número d'expedient: CNMY10/DGAA/17.  
2. Objecte del contracte  
a) Descripció de l'objecte: desenvolupament i manteniment de cinc cursos on line de continguts formatius relacionats amb solucions informàtiques.  
CPV. 80420000-4: serveis de formació.  
b) Termini d'execució o data límit d'entrega: 12 mesos.  
c) Divisió per lots i número: no s'hi admeten lots.  
3. Tramitació, procediment i forma d'adjudicació  
a) Tramitació: ordinària.  
b) Procediment: negociat sense publicitat.  
4. Pressupost base de licitació:  
- Pressupost del contracte IVA exclòs:  
Quaranta-dos mil euros (42.000,00 €).  
- Import de l'IVA:  
Sis mil set-cents vint euros 6.720,00 €).  
- Valor estimat:   
Quaranta-dos mil euros (42.000,00 €).  
5. Adjudicació  
a) Data d'adjudicació: 16 d'agost de 2010.  
b) Contractista: Nanfor Ibérica, SL.  
c) Import d'adjudicació: quaranta mil set-cents quaranta euros (40.740,00 €) IVA exclòs.  
València, 3 de setembre de 2010.- La consellera de Justícia i Administracions Públiques, p.d. de competències (R 30.07.2010), sotssecretària: Carmen Jofre Garrigues.
Diari Oficial de la Generalitat Valenciana


Sumari del DOGV 6400, del 18-11-2010 (2010/12808)

Informació pública del Pla de Prevenció d'Incendis Forestals del Parc Natural de la Tinença de Benifassà.
---------------------------------------------------------------------------------------------------------

### Dades del document

Número de DOGV
:   6400

Data del DOGV
:   18-11-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/12384


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública del Pla de Prevenció d'Incendis Forestals del Parc Natural de la Tinença de Benifassà. [2010/12660]  
La Conselleria de Medi Ambient, Aigua, Urbanisme i Habitatge ha elaborat el Pla de Prevenció d'Incendis Forestals del Parc Natural de la Tinença de Benifassà, que afecta els municipis de la província de Castelló, de Castell de Cabres, la Pobla de Benifassà, Rossell i Vallibona.  
Per a assegurar que aquest integre al màxim les diferents iniciatives i demandes dels possibles afectats, s'exposa al públic el Pla de Prevenció d'Incendis Forestals del Parc Natural de la Tinença de Benifassà, durant el termini de dos mesos comptadors des de la data de publicació de l'anunci en el Diari Oficial de la Comunitat Valenciana, per tal que puguen presentar-se les al·legacions oportunes sobre el contingut.   
El document íntegre del pla de prevenció d'incendis pot examinar-se en format digital en la pàgina web de la Conselleria de Medi Ambient, Aigua, Urbanisme i Habitatge, , a la apartat «medi natural/boscos/prevenció d'incendis forestals/Plans de prevenció d'incendis forestals de la xarxa d'espais naturals de la Comunitat Valenciana».  
València, 8 de novembre de 2010.- La directora general de Gestió del Medi Natural: M. Ángeles Centeno Centeno.
Diari Oficial de la Generalitat Valenciana


Sumari del DOGV 6207, del 16-02-2010 (2010/1359)

Extracte de la convocatòria per a la provisió d'una plaça d'intendent principal de la policia local.
----------------------------------------------------------------------------------------------------

### Dades del document

Número de DOGV
:   6207

Data del DOGV
:   16-02-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/1359


Data del document
:   08-02-2010

Organisme emissor
:   Ajuntament de Burjassot

Tipus de document
:   Extracte

Descriptors 

:   * Burjassot
    * concurs administratiu

Extracte de la convocatòria per a la provisió d'una plaça d'intendent principal de la policia local. [2010/1359]  
Per aquest edicte es fa públic que en el Butlletí Oficial de la Província de València número 32, de data 8 de febrer de 2010, s'han publicat les bases de la convocatòria per a la provisió, per mitjà de concurs oposició per torn lliure, d'una plaça d'intendent principal de la policia local, vacant en la plantilla de funcionaris d'aquest Ajuntament.  
En l'anunci esmentat consten les bases completes de la convocatòria, així com les condicions dels aspirants.  
El termini de presentació d'instàncies per a aquesta convocatòria serà de 20 dies naturals, comptats a partir de l'endemà de la publicació d'aquest anunci en el Boletín Oficial del Estado. Es fa saber que els successius anuncis es publicaran al tauler d'edictes de la casa consistorial i en el Butlletí Oficial de la Província de València.  
Els drets d'examen es fixen en la quantitat de 28,93 euros.  
Burjassot, 8 de febrer de 2010.- El secretari: José Rafael Arrebola Sanz.
Diari Oficial de la Generalitat Valenciana


Sumari del DOGV 6204, del 11-02-2010 (2010/1239)

Notificació d'acord de suspensió del termini per a resoldre de l'expedient sancionador número 353/09 SAN.
---------------------------------------------------------------------------------------------------------

### Dades del document

Número de DOGV
:   6204

Data del DOGV
:   11-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1239


Data del document
:   19-01-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació d'acord de suspensió del termini per a resoldre de l'expedient sancionador número 353/09 SAN. [2010/1239]  
De conformitat amb el que disposen els articles 59.5 i 61 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 353/09 SAN  
Interessat: Juan Carlos Vera Zapata.  
Últim domicili conegut: partida de Fontcalent, 38, B. Alacant.  
Assumpte: acord de suspensió del termini per a resoldre de l'expedient sancionador dictat per la instructora de l'expedient el 10 de desembre de 2009.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, C/ Francesc Cubells, 7, 46935 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 19 de gener de 2010.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6313, del 19-07-2010 (2010/7231)

Notificació de la baixa com a procurador amb la finalitat de procedir a la devolució de la fiança de l'expedient govbernatiu número 126/2008.
---------------------------------------------------------------------------------------------------------------------------------------------

### Dades del document

Número de DOGV
:   6313

Data del DOGV
:   19-07-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/7231


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Notificació de la baixa com a procurador amb la finalitat de procedir a la devolució de la fiança de l'expedient govbernatiu número 126/2008. [2010/7231]  
Atés que així ho ha disposat el president d'aquest Tribunal Superior de Justícia en l'expedient governatiu número 126/2008 referent al procurador Isaac Rodríguez de Tudanca Expósito, faig saber que, en compliment del que disposa l'article 25 i següents de l'Estatut General dels Procuradors dels Tribunals, i exercit al partit judicial d'Alacant; se n'anuncia la baixa i, per tal de tornar la fiança constituïda en el seu moment, s'obri un termini de sis mesos des de la publicació d'aquest anunci, a l'efecte de reclamacions.   
València, 7 de juny de 2010.- El secretari de Govern: Jesús Olarte Madero.
Diari Oficial de la Generalitat Valenciana


Sumari del DOGV 6269, del 18-05-2010 (2010/5586)

Correcció d'errades de la notificació del laude emés per la Junta Arbitral de Transports de València. Expedient número V-449/2009.
----------------------------------------------------------------------------------------------------------------------------------

### Dades del document

Número de DOGV
:   6269

Data del DOGV
:   18-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5586


Organisme emissor
:   Conselleria d'Infraestructures i Transport

Tipus de document
:   Correcció d'errades

Correcció d'errades de la notificació del laude emés per la Junta Arbitral de Transports de València. Expedient número V-449/2009. [2010/5586]  
Advertida una errada material en la publicació de la notificació mencionada, publicada amb data 28 d'abril de 2010 en el Diari Oficial de la Comunitat Valenciana, número 6255, es procedix a la correcció:  
On diu:  
«Transcorreguts vint dies des de la notificació d'este laude a les parts, podrà instar-se la seua execució forçosa, execució que si bé no es formalitzarà mentre es continue liquidant el deute reconegut segons la proposta formulada per la reclamada, podrà instar-se sense més requeriment a partir dels deu dies següents de la data assenyalada per al pagament (dia 30 de cada mes a partir d'agost de 2009) que s'haja incomplit i per la quantitat pendent, davant del Jutjat Mercantil de València, d'acord amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil»;  
Ha de dir:  
«Transcorreguts vint dies des de la notificació d'este laude a les parts, podrà instar-se la seua execució forçosa davant del Jutjat Mercantil de València, d'acord amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
València, 11 de maig de 2010.- El president de la Junta Arbitral de Transports de València: Ramón Escrig Moreno.
Diari Oficial de la Generalitat Valenciana


Sumari del DOGV 6299, del 29-06-2010 (2010/7121)

Adjudicació número CNMY10/26. Direcció d'obra del col·lector sud de drenatge d'aigües pluvials de Sant Joan d'Alacant (Alacant).
--------------------------------------------------------------------------------------------------------------------------------

### Dades del document

Número de DOGV
:   6299

Data del DOGV
:   29-06-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/7121


Data del document
:   15-06-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Adjudicació número CNMY10/26. Direcció d'obra del col·lector sud de drenatge d'aigües pluvials de Sant Joan d'Alacant (Alacant). [2010/7121]  
1. Entitat adjudicadora  
a) Organisme: Conselleria de Medi Ambient, Aigua, Urbanisme i Habitatge  
b) Dependència que tramita l'expedient: Servei de Contractació i Assumptes Generals  
c) Número d'expedient: CNMY10/26  
2. Objecte del contracte  
a) Tipus de contracte: serveis  
b) Descripció de l'objecte: direcció d'obra del col·lector sud de drenatge d'aigües pluvials de Sant Joan d'Alacant (Alacant)  
c) Divisió per lots i nombre: 1  
d) Butlletí o diari oficial i data de publicació de l'anunci de licitació: DOCE núm. 2009/S 275-142417, de 17 de desembre de 2009, DOGV núm. 6170; 22 de desembre de 2009, BOE núm. 312, de 28 de desembre de 2009  
3. Tramitació, procediment i forma d'adjudicació  
a) Tramitació: ordinària  
b) Procediment: obert  
c) Forma: oferta econòmica més avantatjosa en funció de diversos criteris  
4. Pressupost base de licitació  
Import total: tres-cents divuit mil set-cents noranta-cinc euros amb setanta-vuit cèntims (318.795,78 euros), IVA exclòs  
5. Adjudicació  
a) Data: 10 de juny de 2010  
b) Contractista: UTE CONSULTORES ASSOCIADOS, INGENIERÍA Y URBANISMO SL - J. PAGES INGENIERÍA, SL  
c) Nacionalitat: Espanya  
d) Import d'adjudicació: 288.500,00 euros, IVA exclòs  
València, 15 de juny de 2010.- La secretària autonòmica (p.d. Ordre de 14 d'octubre de 2009, DOCV núm. 6129, de 23.10.2009): M. Ángeles Ureña Guillem.
Diari Oficial de la Generalitat Valenciana


Sumari del DOGV 6280, del 02-06-2010 (2010/6046)

Aprovació de la reactivació de la cooperativa.
----------------------------------------------

### Dades del document

Número de DOGV
:   6280

Data del DOGV
:   02-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6046


Organisme emissor
:   Cooperativa de Riegos Valenciana San Juan Bautista

Tipus de document
:   Anunci

Aprovació de la reactivació de la cooperativa. [2010/6046]  
Emilio Agut Roda, com a secretari del Consell Rector de la Cooperativa de Riegos Valenciana San Juan Bautista, certifique:  
Que el 29 de desembre de 2009 es van reunir en la Junta General extraordinària, a la seu de la cooperativa, la totalitat dels socis de la cooperativa, que van ser degudament convocats dins del termini i la forma escaient i que, per unanimitat, van prendre els acords següents:  
- Aprovació de la reactivació de la cooperativa mitjançant l'adaptació a la Llei 8/2003, de 23 de març, de Cooperatives de la Comunitat Valenciana, a través de l'adaptació dels estatuts que cal efectuar mitjançant escriptura pública.  
- Renovació del Consell Rector.  
- Autoritzar la Secretaria del Consell Rector perquè puga elevar a públics aquests acords, amb la publicació prèvia en el Diari Oficial de la Comunitat Valenciana i en un dels periòdics de major tirada de la zona.  
I perquè així conste on pertoque, estenc aquest certificat.  
Alcalá de Xivert, 5 de maig de 2010.- El secretari del Consell Rector: Emilio Agut Roda.
Diari Oficial de la Generalitat Valenciana


Sumari del DOGV 6305, del 07-07-2010 (2010/6486)

Notificació de la sentència dictada en el judici ordinari número 2108/2008.
---------------------------------------------------------------------------

### Dades del document

Número de DOGV
:   6305

Data del DOGV
:   07-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/6486


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici ordinari número 2108/2008. [2010/6486]  
Judici ordinari 002108/2008  
Demandant: Cantera la Torreta Sau.  
Procuradora: Mª Pilar Sanz Yuste.   
Demandat: Berbera y Corporación, SL, i Juan Ribes Morla.  
Procurador: -   
En el judici a què es fa referència s'ha dictat la resolució que té el text que, literalment, és com segueix:   
«Dispositiva  
Estime la demanda interposada per la procuradora Pilar Sanz Yuste en nom i representació de Cantera la Torreta, SAU, i condemne Bernera y Corporación, SL, i Juan Ribes Morla que de forma solidària paguen a l'actor la quantitat de 90.177,22 euros més els interessos pactats i 1.277,41 euros més els interessos legals; tot això amb imposició expressa de les costes causades.   
Notifiqueu aquesta resolució a les parts i indiqueu-los que contra aquesta es podrà interposar un recurs d'apel·lació dins del termini de cinc dies des de la notificació d'aquesta resolució, recurs que es prepararà davant aquest mateix Jutjat per a remetre'l posteriorment davant de l'Audiència Provincial, en la forma previnguda en els articles 457 i següents de la Llei d'Enjudiciament Civil.   
Per a la interposició del recurs d'apel·lació, de conformitat amb la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, per la qual es modifica la Llei Orgànica 6/1985, d'1 de juliol, del Poder Judicial, caldrà constituir un dipòsit de 50 euros en el compte de consignacions del Jutjat, que se li tornarà en el cas que el recurs siga estimat.   
Expediu una testimoniança d'aquesta resolució perquè conste en les actuacions, i porteu-ne l'original al llibre de sentències.   
Aquesta és la meua sentència, que pronuncie, mane i firme».   
Atés que es desconeix el domicili o la residència actuals de la part demandada, mitjançant la provisió del 29 de març de 2010, el jutge, de conformitat amb el que disposa l'article 497.2 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.  
Castelló de la Plana, 9 d'abril de 2010.- El secretari judicial: Arturo Visus Sanz.